z 5. mája 2022,

**ktorým sa mení a dopĺňa** **zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov a ktorým sa mení zákon č. 440/2015 Z. z. o športe a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 310/2019 Z. z. o Fonde na podporu športu a o zmene a doplnení niektorých zákonov v znení zákona č. 323/2020 Z. z. a zákona č. 310/2021 Z. z. sa mení a dopĺňa takto:

1. V § 1 odsek 1 znie:

„(1) Zriaďuje sa Fond na podporu športu (ďalej len „fond“) ako verejnoprávna inštitúcia na účel

a) podpory výstavby, modernizácie a rekonštrukcie športovej infraštruktúry národného významu a športovej infraštruktúry a

b) podpory významných súťaží1) organizovaných na území Slovenskej republiky.“.

Poznámka pod čiarou k odkazu 1 znie:

„1) § 3 písm. h) zákona č. 440/2015 Z. z. o športe a o zmene a doplnení niektorých zákonov v znení zákona č. 310/2019 Z. z.“.

Doterajší odkaz 1 a poznámka pod čiarou k odkazu 1 sa označujú ako odkaz 1a a poznámka pod čiarou k odkazu 1a.

1. V § 2 písm. a) sa za slová „ods. 1“ vkladajú slová „písm. a) a b)“.
2. V § 2 sa vypúšťa písmeno g).
3. § 3 sa dopĺňa písmenom c), ktoré znie:

„c) riaditeľ.“.

1. V § 4 ods. 1 prvej vete sa vypúšťajú slová „a výkonným“ a v druhej vete sa slová „dozornej rady“ nahrádzajú slovami „iného orgánu fondu“.
2. V § 4 ods. 3 sa za písmeno c) vkladajú nové písmená d) až f), ktoré znejú:

„d) schvaľuje poskytnutie príspevku na projekt bez výzvy,

e) schvaľuje poskytnutie príspevku na projekt výstavby, modernizácie a rekonštrukcie športovej infraštruktúry národného významu, ak ide o poskytnutie príspevku na projekt v sume najviac 5 000 000 eur,

f) navrhuje poskytnutie príspevku na projekt výstavby, modernizácie a rekonštrukcie športovej infraštruktúry národného významu, ktorý schvaľuje vláda Slovenskej republiky (ďalej len „vláda“), ak ide o poskytnutie príspevku na projekt v sume viac ako 5 000 000 eur,“.

Doterajšie písmená d) až n) sa označujú ako písmená g) až q).

1. V § 4 ods. 3 sa vypúšťa písmeno q).
2. V § 5 ods. 1 sa slová „vláda Slovenskej republiky (ďalej len „vláda”)“ nahrádzajú slovami „minister školstva, vedy, výskumu a športu Slovenskej republiky (ďalej len „minister”)“.
3. V § 5 ods. 2 úvodnej vete a § 6 ods. 4 úvodnej vete a ods. 5 sa slovo „Vláda“ nahrádza slovom „Minister“.
4. V § 5 ods. 2 písm. a) sa vypúšťajú slová „na návrh ministra školstva, vedy, výskumu a športu Slovenskej republiky (ďalej len „minister“)“.
5. V § 5 ods. 2 písmená d) až g) znejú:

„d) podpredsedu a dvoch členov správnej rady na návrh Slovenského olympijského a športového výboru schválený orgánom určeným v zakladajúcom dokumente Slovenského olympijského a športového výboru,

e) jedného člena správnej rady na návrh Slovenského paralympijského výboru schválený orgánom určeným v zakladajúcom dokumente Slovenského paralympijského výboru,

f) jedného člena správnej rady na návrh Slovenského futbalového zväzu schválený orgánom určeným v zakladajúcom dokumente Slovenského futbalového zväzu,

g) jedného člena správnej rady na návrh Slovenského zväzu ľadového hokeja schválený orgánom určeným v zakladajúcom dokumente Slovenského zväzu ľadového hokeja.“.

1. V § 5 ods. 3 sa vypúšťa písmeno e).
2. V § 5 ods. 4 sa vypúšťa písmeno b).

Doterajšie písmeno c) sa označuje ako písmeno b).

1. V § 5 ods. 5 sa slová „vláda vymenuje členov správnej rady na návrh ministra“ nahrádzajú slovami „minister vymenuje členov správnej rady aj bez návrhu“.
2. V § 5 ods. 6 písmeno c) znie:

„c) člena vlády, štátneho tajomníka a splnomocnenca vlády,“.

1. V § 5 ods. 7 a § 6 ods. 3 písm. b) sa slová „predsedovi vlády“ nahrádzajú slovom „ministrovi“.
2. § 5 sa dopĺňa odsekom 9, ktorý znie:

„(9) Predsedovi správnej rady patrí za výkon funkcie predsedu správnej rady funkčný príplatok vo výške odmeny podľa odseku 8.“.

1. V § 6 ods. 3 celom texte a § 10 ods. 3 celom texte sa slová „sa skončí“ nahrádzajú slovom „zaniká“.
2. V § 6 ods. 6 sa slová „sa členstvo v správnej rade skončí“ nahrádzajú slovami „členstvo v správnej rade zanikne“.
3. V § 7 ods. 3 sa slová „raz za kalendárny mesiac“ nahrádzajú slovami „desaťkrát v kalendárnom roku“.
4. V § 7 ods. 4 sa na konci pripájajú tieto slová: „alebo člen správnej rady poverený predsedom správnej rady“.
5. V § 7 odsek 6 znie:

„(6) Z každého zasadnutia správnej rady sa vyhotovuje zápis a zvukový záznam. Zápis zo zasadnutia správnej rady a zvukový záznam sa zverejňuje na webovom sídle fondu do desiatich dní od zasadnutia správnej rady na čas do uplynutia jedného roka od skončenia funkčného obdobia príslušnej správnej rady. Zvukový záznam alebo jeho časť sa nezverejňuje, ak tak výslovne rozhodla správna rada.“.

1. V § 7 ods. 7 sa na konci bodka nahrádza čiarkou a pripájajú sa tieto slová: „ktorý sa zverejňuje na webovom sídle fondu.“.
2. § 8 sa dopĺňa odsekom 5, ktorý znie:

„(5) Zasadnutie dozornej rady zvoláva predseda dozornej rady najmenej raz za tri mesiace. Predseda dozornej rady bez zbytočného odkladu zvolá zasadnutie dozornej rady, ak o to požiada správna rada.“.

1. V § 9 ods. 1 sa slovo „päť“ nahrádza slovom „troch“.
2. V § 9 odseky 2 a 3 znejú:

„(2) Minister vymenúva a odvoláva

1. predsedu dozornej rady,
2. jedného člena dozornej rady na návrh Ministerstva financií Slovenskej republiky (ďalej len „ministerstvo financií“),
3. jedného člena dozornej rady na návrh Najvyššieho kontrolného úradu Slovenskej republiky.

(3) Ak osoba oprávnená podať návrh podľa odseku 2 písm. b) alebo písm. c) na základe výzvy ministerstva školstva v určenej lehote nepredloží návrh na vymenovanie člena dozornej rady, minister vymenuje člena dozornej rady aj bez návrhu.“.

1. V § 9 ods. 6 sa slová „a) až i)“ nahrádzajú slovami „a) až c) a e) až i)“.
2. V § 10 ods. 6 sa slová „sa členstvo v dozornej rade skončí“ nahrádzajú slovami „členstvo v dozornej rade zanikne“.
3. Za § 10 sa vkladá § 10a, ktorý vrátane nadpisu znie:

„§ 10a

Riaditeľ

(1) Riaditeľ je výkonným orgánom fondu. Riaditeľa vymenúva správna rada na základe výsledkov výberového konania a odvoláva správna rada. Riaditeľa v čase jeho neprítomnosti zastupuje v rozsahu jeho práv a povinností ním poverený zástupca.

(2) Riaditeľ koná vo všetkých veciach v pôsobnosti fondu v rozsahu poverenia správnou radou a

a) zabezpečuje organizačnú a administratívno-technickú činnosť fondu a riadi činnosť kancelárie,

b) predkladá správnej rade návrh na odpísanie pohľadávok fondu alebo návrh na trvalé upustenie od vymáhania pohľadávok fondu,

c) predkladá správnej rade na schválenie návrh organizačného poriadku kancelárie, rokovacieho poriadku odbornej komisie a ďalších vnútorných predpisov fondu okrem rokovacieho poriadku dozornej rady,

d) predkladá správnej rade na schválenie návrhy na nakladanie s majetkom fondu,

e) plní ďalšie úlohy podľa tohto zákona a vnútorných predpisov fondu.

(3) Riaditeľ vykonáva funkciu v pracovnom pomere s fondom.

(4) Riaditeľ má právo zúčastňovať sa na zasadnutiach správnej rady.

(5) Funkcia riaditeľa je nezlučiteľná s členstvom v správnej rade, odbornej komisii a s funkciou podľa § 5 ods. 6.

(6) Za riaditeľa možno vymenovať fyzickú osobu, ktorá

a) sa na základe výzvy správnej rady v určenej lehote prihlásila ako kandidát na funkciu riaditeľa (ďalej len „kandidát“),

b) má spôsobilosť na právne úkony v plnom rozsahu,

c) je bezúhonná,

d) má vysokoškolské vzdelanie druhého stupňa,

e) má najmenej trojročnú odbornú prax v oblasti riadenia,

f) nie je členom správnej rady, odbornej komisie a nevykonáva funkciu podľa § 5 ods. 6, alebo ak je členom správnej rady, odbornej komisie alebo vykonáva funkciu podľa § 5 ods. 6, skončí členstvo v správnej rade, odbornej komisii alebo výkon funkcie podľa § 5 ods. 6 do 30 dní od vymenovania.

(7) K prihláške do výberového konania na obsadenie funkcie riaditeľa kandidát prikladá

a) projekt riadenia a rozvoja fondu,

b) údaje potrebné na vyžiadanie výpisu z registra trestov,3aa)

c) štruktúrovaný životopis,

d) doklad o najvyššom dosiahnutom vzdelaní,

e) čestné vyhlásenie o spôsobilosti na právne úkony v plnom rozsahu,

f) čestné vyhlásenie o splnení podmienky odbornej praxe v oblasti riadenia s uvedením osoby, u ktorej túto prax vykonával,

g) čestné vyhlásenie, že nie je členom správnej rady, odbornej komisie a nevykonáva funkciu podľa § 5 ods. 6; ak kandidát je členom správnej rady, odbornej komisie alebo vykonáva funkciu podľa § 5 ods. 6, prikladá čestné vyhlásenie, že členstvo v správnej rade, odbornej komisii ukončí alebo funkciu podľa § 5 ods. 6 prestane vykonávať do 30 dní od vymenovania.

(8) Výkon funkcie riaditeľa zaniká

a) vzdaním sa funkcie; výkon funkcie riaditeľa zaniká dňom doručenia oznámenia o vzdaní sa funkcie predsedovi správnej rady,

b) odvolaním,

c) skončením pracovného pomeru s fondom,

d) stratou bezúhonnosti,

e) smrťou alebo vyhlásením za mŕtveho alebo

f) obmedzením spôsobilosti na právne úkony.

(9) Správna rada riaditeľa odvolá, ak

1. porušil povinnosť, ktorá sa viaže na výkon jeho funkcie, alebo
2. vykonáva funkciu alebo činnosť nezlučiteľnú s funkciou riaditeľa.

(10) Správna rada môže odvolať riaditeľa, ak riaditeľ nevykonáva svoju funkciu najmenej tri po sebe nasledujúce kalendárne mesiace.

(11) Na výberové konanie na obsadenie funkcie riaditeľa sa vzťahuje osobitný predpis.3ab)“.

Poznámky pod čiarou k odkazom 3aa a 3ab znejú:

„3aa) § 10 zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov.

3ab) § 5 zákona č. 552/2003 Z. z. o výkone práce vo verejnom záujme v znení neskorších predpisov.“.

1. V § 11 odsek 2 znie:

„(2) Kancelária najmä preskúmava úplnosť predkladaných žiadostí a predkladá žiadosti na posúdenie príslušným odborným komisiám. Ak je žiadosť neúplná, kancelária vyzve žiadateľa na jej doplnenie.“.

1. § 12 až 15 vrátane nadpisov znejú:

„§ 12
Odborné komisie

(1) Na posudzovanie žiadostí v rámci jednotlivých výziev fond zriaďuje odborné komisie podľa zamerania účelu výzvy.

(2) Odborná komisia posudzuje žiadosti a navrhuje správnej rade podporu projektov vrátane výšky príspevku, ktorý má byť poskytnutý na konkrétny projekt.

(3) Odborná komisia sa pri svojej činnosti riadi svojím štatútom, ktorý vydáva fond. V štatúte odbornej komisie sa uvádzajú aj požiadavky na odbornosť členov odbornej komisie podľa účelu príslušnej výzvy.

§ 13
Členstvo v odbornej komisii

(1) Odborná komisia má najmenej troch členov. Predsedom odbornej komisie môže byť aj člen správnej rady.

(2) Za člena odbornej komisie možno vymenovať fyzickú osobu, ktorá

1. má spôsobilosť na právne úkony v plnom rozsahu,
2. je bezúhonná a
3. spĺňa požiadavky na odbornosť podľa štatútu odbornej komisie, ktorej má byť členom.

(3) Funkcia člena odbornej komisie je nezlučiteľná s funkciou predsedu správnej rady, funkciou člena dozornej rady a funkciou riaditeľa.

(4) Členstvo v odbornej komisii zaniká

1. vydaním rozhodnutia správnej rady o príspevku na projekt,
2. odvolaním z funkcie aj bez udania dôvodu,
3. vzdaním sa funkcie; členstvo zaniká dňom doručenia písomného oznámenia o vzdaní sa funkcie predsedovi správnej rady,
4. smrťou alebo vyhlásením za mŕtveho,
5. stratou bezúhonnosti alebo
6. obmedzením spôsobilosti na právne úkony.

§ 14
Spoločné ustanovenia k orgánom fondu, zamestnancom kancelárie a členom odborných komisií

(1) Člen správnej rady, člen dozornej rady a člen odbornej komisie je povinný pri výkone svojej funkcie konať nestranne a zdržať sa uprednostnenia osobného záujmu pred verejným záujmom. Člen správnej rady je vylúčený z hlasovania vo veci, v ktorej by mohlo dôjsť ku konfliktu záujmov vzhľadom na vzťah člena správnej rady alebo jeho blízkej osoby k prejednávanej veci alebo k osobe žiadateľa o poskytnutie príspevku na projekt (ďalej len „žiadateľ“).

(2) Členstvo v správnej rade, členstvo v dozornej rade a členstvo v odborných komisiách je nezastupiteľné.

(3) Na pracovnoprávne vzťahy zamestnancov kancelárie, riaditeľa a členov odborných komisií sa vzťahuje osobitný predpis.3a)

(4) Členovia správnej rady a členovia dozornej rady majú právo na cestovné náhrady podľa osobitného predpisu.3b)

Poskytovanie príspevku na projekt

§ 15

Všeobecné ustanovenia

(1) Príspevok na projekt sa poskytuje na základe výzvy zverejnenej na webovom sídle fondu najmenej 30 dní pred termínom na doručenie žiadostí, ak § 15a ods.1 alebo § 15b ods. 1 neustanovuje inak. Výzva obsahuje najmä

a) vymedzenie účelu, na ktorý sa príspevok na projekt poskytuje,

b) konkrétne podmienky poskytnutia príspevku na projekt vrátane minimálnej a maximálnej výšky príspevku na projekt,

c) vzor žiadosti,

d) doklady, ktoré sú prílohou žiadosti,

e) termín na doručenie žiadostí,

f) okruh oprávnených žiadateľov,

g) časový harmonogram vyhodnocovania žiadostí.

(2) Fond môže ako podmienku poskytnutia príspevku na projekt určiť povinnosť žiadateľa písomne preukázať, že má na financovanie projektu, na ktorý požaduje finančné prostriedky, zabezpečené spolufinancovanie z vlastných zdrojov alebo z iných zdrojov. Výšku spolufinancovania určí fond.

(3) O poskytnutí príspevku na projekt rozhodne správna rada do 90 dní odo dňa uplynutia termínu na doručenie žiadostí na základe odporúčania odbornej komisie, ak § 17 ods. 10 neustanovuje inak, a po posúdení súladu s pravidlami poskytovania štátnej pomoci.4) Správna rada rozhodne o

a) poskytnutí príspevku na projekt alebo

b) neposkytnutí príspevku na projekt.

(4) Rozhodnutie správnej rady podľa odseku 3 fond zverejní na svojom webovom sídle. Rozhodnutie podľa odseku 3 písm. b) obsahuje aj odôvodnenie neposkytnutia príspevku na projekt. Ak správna rada rozhodne inak, ako jej odporučila odborná komisia, svoje rozhodnutie odôvodní.

(5) Na poskytnutie príspevku na projekt nie je právny nárok. Proti rozhodnutiu podľa odseku 3 nie je možné odvolanie.

(6) Poskytnuté finančné prostriedky môže prijímateľ použiť výlučne na účel uvedený v zmluve o príspevku na projekt podpory športu (ďalej len „zmluva“).

(7) Príspevok na projekt nemožno poskytnúť na

a) úhradu záväzkov z predchádzajúcich rozpočtových rokov okrem úhrady záväzkov vzniknutých počas rozpočtového roka, v ktorom bola zverejnená výzva, a úhrady záväzkov z predchádzajúcich rokov na športovú infraštruktúru národného významu,

b) refundáciu výdavkov uhradených v predchádzajúcich rozpočtových rokoch okrem refundácie výdavkov uhradených počas rozpočtového roka, v ktorom bola zverejnená výzva, a refundácie výdavkov uhradených v predchádzajúcich rokoch na športovú infraštruktúru národného významu,

c) splácanie úverov, pôžičiek a úrokov z prijatých úverov a pôžičiek,

d) úhradu daní a sankčných odvodov,

e) úhradu pokút,

f) výdavky nezahrnuté do rozpočtu projektu.

(8) Prijímateľ je povinný vrátiť príspevok na projekt alebo jeho časť v lehote určenej kanceláriou fondu, ak

a) použil príspevok na projekt v rozpore s dohodnutým účelom alebo

b) porušil povinnosť uvedenú v zmluve, ktorej porušenie je spojené s povinnosťou vrátenia finančných prostriedkov.

(9) Odvod, penále alebo pokutu za porušenie finančnej disciplíny pri nakladaní s finančnými prostriedkami fondu ukladá a vymáha Úrad vládneho auditu.6)“.

Poznámka pod čiarou k odkazu 3b znie:

„3b) Zákon č. 283/2002 Z. z. o cestovných náhradách v znení neskorších predpisov.“.

Poznámka pod čiarou k odkazu 5 sa vypúšťa.

1. Za § 15 sa vkladajú § 15a a 15b, ktoré vrátane nadpisov znejú:

„§ 15a

Poskytnutie príspevku na projekt podpory výstavby, modernizácie a rekonštrukcie športovej infraštruktúry národného významu

(1) Príspevok na projekt podpory výstavby, modernizácie a rekonštrukcie športovej infraštruktúry národného významu poskytuje fond bez výzvy.

(2) Fond poskytne príspevok na projekt podľa odseku 1 v sume najviac 1 000 000 eur, ak za prijatie príslušného uznesenia správnej rady hlasovalo najmenej osem členov správnej rady.

(3) Fond poskytne príspevok na projekt podľa odseku 1 v sume viac ako 1 000 000 eur a najviac v sume 5 000 000 eur, ak za prijatie príslušného uznesenia správnej rady hlasovalo najmenej osem členov správnej rady. Fond pred hlasovaním o poskytnutí príspevku požiada ministerstvo financií o hodnotenie štúdie uskutočniteľnosti6a) z pohľadu hodnoty za peniaze. Ak ministerstvo financií neposkytne hodnotenie do 30 dní od podania žiadosti fondu, môže správna rada hlasovať o poskytnutí príspevku bez hodnotenia ministerstva financií.

(4) Fond poskytne príspevok na projekt podľa odseku 1 v sume viac ako 5 000 000 eur, ak je dodržaný postup podľa odseku 3 a poskytnutie príspevku na projekt na návrh fondu schváli vláda.

(5) Ustanovenia § 15 ods. 2, 6 až 9 a § 16 sa na subjekt, ktorému fond poskytne príspevok na projekt podľa odseku 1, vzťahujú rovnako ako na žiadateľa.

(6) Fond zabezpečí v súlade s pravidlami poskytovania štátnej pomoci4) poskytnutie príspevku na projekt do

a) 60 dní odo dňa schválenia správnou radou, ak ide o projekt podľa odseku 2,

b) 60 dní odo dňa poskytnutia súhlasu ministerstva financií alebo odo dňa uplynutia lehoty podľa odseku 3, ak ide o projekt podľa odseku 3,

c) 60 dní odo dňa schválenia projektu vládou, ak ide o projekt podľa odseku 4.

§ 15b

Poskytovanie príspevku na projekt podpory významných súťaží

(1) Príspevok na projekt podpory významných súťaží organizovaných na území Slovenskej republiky poskytuje fond bez výzvy. Fond rozhoduje o poskytnutí príspevku na projekt podľa prvej vety na základe návrhu ministerstva školstva.

(2) Ustanovenia § 15 ods. 2, 6 až 9 a § 16 sa na subjekt, ktorému fond poskytne príspevok na projekt podľa odseku 1, vzťahujú rovnako ako na žiadateľa.

(3) Fond zabezpečí v súlade s pravidlami poskytovania štátnej pomoci4) poskytnutie príspevku na projekt podľa odseku 1 do 60 dní odo dňa schválenia správnou radou.“.

Poznámka pod čiarou k odkazu 6a znie:

„6a) Čl. 2 ods. 87 nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26. 6. 2014) v platnom znení.“.

1. § 16 vrátane nadpisu znie:

„§ 16
Žiadateľ

(1) Žiadateľom môže byť fyzická osoba alebo právnická osoba, ktorá spĺňa podmienky výzvy, ak § 15a ods. 1 alebo § 15b ods. 1 neustanovuje inak.

(2) Príspevok na projekt možno poskytnúť žiadateľovi, ktorý

a) je bezúhonný; ak je žiadateľom právnická osoba, vyžaduje sa bezúhonnosť štatutárneho orgánu alebo členov štatutárneho orgánu,

b) riadne plní svoje záväzky zo zmlúv uzatvorených s fondom pred podaním žiadosti,

c) vrátil fondu finančné prostriedky podľa § 15 ods. 8.

(3) Žiadateľ je povinný predložiť štúdiu uskutočniteľnosti investície alebo štúdiu uskutočniteľnosti koncesie,6b) ktorú plánuje uskutočniť, ak ide o projekt podľa § 15a ods. 3 alebo ods. 4.

(4) Žiadateľ, ktorému bol poskytnutý príspevok na projekt, nesmie previesť príspevok na projekt na inú fyzickú osobu alebo inú právnickú osobu.“.

Poznámka pod čiarou k odkazu 6b znie:

„6b) § 4, 31 a 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.“.

1. V § 17 ods. 2 písm. d) sa vypúšťa slovo „platobného“ a nad slovom „účtu“ sa vypúšťa odkaz 7.

Poznámka pod čiarou k odkazu 7 sa vypúšťa.

1. V § 17 ods. 4 sa na konci pripájajú tieto slová: „a či bola žiadosť podaná riadne, včas a vo forme určenej fondom“ a na konci sa pripája táto veta: „Kancelária v rámci overenia žiadosti vykoná formálnu kontrolu žiadosti.“.
2. V § 17 ods. 5 sa slovo „desať“ nahrádza slovami „päť pracovných“.
3. V § 17 odseky 6 až 9 znejú:

„(6) Ak žiadateľ nedoplnil žiadosť alebo neodstránil nedostatky v lehote podľa odseku 5, kancelária vyradí žiadosť z posudzovania, túto skutočnosť písomne oznámi žiadateľovi a informuje o tejto skutočnosti správnu radu na jej najbližšom zasadnutí.

(7) Žiadosť, ktorá spĺňa náležitosti podľa odseku 4, kancelária postúpi na posúdenie príslušnej odbornej komisii.

(8) Odborná komisia pri posudzovaní žiadostí preskúma obsah žiadosti vrátane úplnosti rozpočtu projektu a súlad žiadosti s podmienkami poskytovania príspevku na projekt. Ak podľa predloženého rozpočtu projektu odborná komisia zistí, že žiadosť nie je v súlade s podmienkami poskytovania príspevku na projekt, neodporučí správnej rade poskytnutie príspevku na projekt.

(9) Žiadosť predkladá odborná komisia s jej písomným hodnotením na rozhodnutie správnej rade.“.

1. V § 18 ods. 2 sa na konci bodka nahrádza bodkočiarkou a pripájajú sa tieto slová: „preplatok z administratívneho poplatku sa nevracia žiadateľovi, ak jeho výška nepresiahne 5 eur.“.
2. V § 19 ods. 2 písm. h) sa za slovo „výnosov“ vkladajú slová „z poskytnutých finančných prostriedkov fondu“.
3. § 20 sa vypúšťa.

Poznámka pod čiarou k odkazu 9 sa vypúšťa.

1. V § 20a odsek 1 znie:

„(1) Fond môže na základe osobitnej výzvy poskytnúť finančné prostriedky na zmiernenie následkov v oblasti športu spôsobených mimoriadnou situáciou, núdzovým stavom alebo výnimočným stavom vyhláseným na celom území Slovenskej republiky (ďalej len „mimoriadna podpora“).“.

1. V § 20a ods. 2 prvej vete sa vypúšťajú slová „a v Informačnom systéme športu“.
2. V § 21 odsek 2 znie:

„(2) Príjmy fondu tvoria najmä

a) príspevok zo štátneho rozpočtu podľa § 22,

b) sankcie za porušenie zmluvných podmienok,

c) príjmy z úrokov,

d) vratky nepoužitých finančných prostriedkov alebo neoprávnene použitých finančných prostriedkov poskytnutých fondom,

e) administratívne poplatky podľa § 18,

f) dary a príspevky od iných osôb,

g) iné príjmy.“.

1. V § 21 odsek 6 znie:

„(6) Fond je povinný použiť na účely podľa § 1 ods. 1 písm. a) najmenej 85 % sumy príjmov podľa odseku 2 písm. a).“.

1. V § 21 odsek 11 znie:

„(11) Fond vykonáva finančnú kontrolu poskytnutia a použitia finančných prostriedkov fondu.15)“.

1. V § 23 ods. 1 sa slová „platobného účtu“ nahrádzajú slovami „účtu v banke alebo v pobočke zahraničnej banky“.
2. V § 23 ods. 5 sa nad slovom „trestov.“ odkaz „17“ nahrádza odkazom „3aa“.

Poznámka pod čiarou k odkazu 17 sa vypúšťa.

1. V § 24 celom texte sa slová „všeobecný predpis o správnom konaní“ vo všetkých tvaroch nahrádzajú slovami „správny poriadok“ v príslušnom tvare.
2. Za § 25 sa vkladá § 26, ktorý vrátane nadpisu znie:

 „§ 26

Prechodné ustanovenia k úpravám účinným od 15. júna 2022

(1) Funkčné obdobie členov správnej rady vymenovaných podľa tohto zákona v znení účinnom do 14. júna 2022 sa skončí uplynutím ich funkčného obdobia.

(2) Funkčné obdobie členov dozornej rady vymenovaných podľa tohto zákona v znení účinnom do 14. júna 2022 sa skončí vymenovaním nových členov dozornej rady, najneskôr však 31. júla 2022.

(3) Výberové konanie na funkciu riaditeľa sa uskutoční najneskôr do 31. augusta 2022.

(4) Žiadosti o príspevok na projekt podané do 14. júna 2022, o ktorých nebolo rozhodnuté do 14. júna 2022, sa posudzujú podľa predpisov účinných do 14. júna 2022.“.

**Čl. II**

Zákon č. 440/2015 Z. z. o športe a o zmene a doplnení niektorých zákonov v znení zákona č. 354/2016 Z. z., zákona č. 335/2017 Z. z., zákona č. 177/2018 Z. z., zákona č. 221/2019 Z. z., zákona č. 310/2019 Z. z., zákona č. 6/2020 Z. z., zákona č. 148/2020 Z. z., zákona č. 323/2020 Z. z., zákona č. 351/2020 Z. z., zákona č. 215/2021 Z. z., zákona č. 271/2021 Z. z. a zákona č. 305/2021 Z. z. sa mení takto:

1. V § 80 ods. 1 sa vypúšťa písmeno d).

Poznámka pod čiarou k odkazu 34a sa vypúšťa.

2. V § 82a ods. 1 sa vypúšťa písmeno h).

Doterajšie písmeno i) sa označuje ako písmeno h).

3. V § 82a ods. 2 sa slová „d), f) až h)“ nahrádzajú slovami „d), f) a g)“.

4. V § 82a ods. 5 sa slová „písm. i)“ nahrádzajú slovami „písm. h)“.

5. V § 88 odsek 2 znie:

„(2) Doping sa zakazuje.“.

**Čl. III**

Tento zákon nadobúda účinnosť 15. júna 2022.

prezidentka Slovenskej republiky

predseda Národnej rady Slovenskej republiky

predseda vlády Slovenskej republiky